Bevolking 569 500 inw.
Bevolkingsdigtheid 82 inw./vk km
Oppervlakte 6 878 vk km
Conseil général Alain Cadec
Die Côtes-d'Armor is 'n département in die région Bretagne, Frankryk, met 'n oppervlakte van 6 878 km² en sowat 569 500 inwoners (2006). Die naam van die département is afgelei van die Bretonse Arvot - "kusland", maar ook "land in die see" as 'n verwysing na die talle eilande langs die kus, in teenstelling met Argoad, die binneland – en sy vroeëre naam, Côtes-du-Nord (Bretons: Aodoù-an-Arvor).
Côtes-d'Armor: Die vuurtoring van Paon
Die Côtes-d'Armor het 'n kuslyn van 350 kilometer langs die suidelike Engelse Kanaal, met die bekende rotswande van Plouha, die strande van Saint-Michel en die Kus van die Pienk Graniet (Frans: Côte de Granit Rose). Die tradisies en rykdom van die streek is nou met die see verbind, en daar is baie visserhawens met 'n kleurryke geskiedenis.
Die fynproewers vergader in die najaar en lente in die baai van Saint-Brieuc, om van die Sint-Jakobsmossels te proe wat vars gevang is. Die département met sy talle jaghawens is ook 'n paradys vir watersport-entoesiaste.
Die hartland van die Côtes-d'Armor is 'n gebied van pragtige natuurskoon, rustigheid en stilte. Sy kulturele erfenis sluit landelike kastele, ou dorpies, kapelle en megaliete in.
die côte de granit rose
Die Amoco Cadiz
Die département word op 4 Maart 1790 geskep en beslaan feitlik die gebied van die vroeëre hertogdom Saint-Brieuc. Vir tweehonderd jaar word die naam Côtes-du-Nord gebruik, wat deur baie inwoners as ongeskik geag word. In 1990 is die naam verander na Côtes-d'Armor.
Die gebied van Côtes-d'Armor was eeue lank 'n belangrike sentrum van die Bretonse laken- en linnedoeknywerheid, en stede soos Moncontour met sy indrukwekkende stadsmuur en Dinan met sy graniet- en vakwerkhuise is pragtige voorbeelde van hierdie ryke verlede.
Op 16 Maart 1978 is die kuslyn van Côtes-d'Armor deur een van die grootste olie-seerampe in die geskiedenis van die moderne seevaart getref, toe die tenker Amoco Cadiz naby Portsall voor die Bretonse kus vergaan het. Sowat 220 000 ton ru-olie het binne 'n kort tyd uitgeloop en meer as 400 kilometer kuslyn in Bretagne besmet.
Duisende seevoëls het as gevolg van die ramp gesterf, wat 'n skade van 750 miljoen VSA-dollar vir die Bretonse ekonomie berokken en veral die vissery en die toerisme getref het. Die sensitiewe ekostelsel van die Bretonse kuslyn het eers jare ná die ramp volledig herstel.
aragonés: Costas d'Armor
العربية: كوت درمور (إقليم فرنسي)
Boarisch: Département Côtes-d’Armor
беларуская (тарашкевіца)‎: Кот-д’Армор
български: Кот д'Армор
català: Costes del Nord
Deutsch: Département Côtes-d’Armor
español: Costas de Armor
eesti: Côtes-d'Armori departemang
հայերեն: Կոտ դ'Արմոր
interlingua: Departimento Cotes-d'Armor
Bahasa Indonesia: Côtes-d'Armor
Latina: Litora ad Mare
Lëtzebuergesch: Departement Côtes-d'Armor
lietuvių: Kot d'Armoras
Bahasa Melayu: Côtes-d'Armor
norsk nynorsk: Côtes-d'Armor
occitan: Còstas d'Arvòr
پنجابی: ضلع کوٹے ڈی ارمر
srpskohrvatski / српскохрватски: Côtes-d'Armor
Simple English: Côtes-d'Armor
српски / srpski: Обале Армора
тоҷикӣ: Департаменти Кот д'Армор
اردو: کوت درمور
Tiếng Việt: Côtes-d'Armor